Pugèc Penelope era nauta escala dera casa; cuelhec damb era sua robusta e beròia man ua magnifica clau corvada, de bronze, damb eth mange d’evòri; e se n’anèc damb es sirventes entara cramba mès interiora a on sauvaue es objèctes preciosi deth rei (bronze, aur e hèr hargat) e tanben eth flexible arc e eth carcais entàs flèches, qu’en eth i auie moltes e doloroses sagetes; presents ambdús que l’auie hèt a Ulises eth sòn òste Ifito Euritida, parièr as dius, quan s’amassèc damb eth en Lacedemonia.